**Metodické usmernenie Ministerstva investícií, regionálneho rozvoja a informatizácie Slovenskej republiky zo dňa DD.MM.RRRR č. XXXXX/2024/XXX**

**k poskytovaniu cloudových služieb**

Číslo: MIRRI 00XXXX/2024/oSBATA-1

|  |  |
| --- | --- |
| Určené pre: | Ministerstvo investícií, regionálneho rozvoja a informatizácie Slovenskej  republiky, orgány riadenia podľa § 5 ods. 2 zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov |
| Vydáva: | Ministerstvo investícií, regionálneho rozvoja a informatizácie Slovenskej republiky  Sekcia informačných technológií verejnej správy |
| Záväznosť: | Tento dokument má záväzný charakter v procesnom postupe primerane podľa § 24a ods. 5, ods. 6 a ods. 8 zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov |
| Počet príloh: | 7 |
| Dátum vydania: | DD.MM.RRRR |
| Dátum účinnosti: | DD.MM.RRRR |
| Vypracoval: | Ján Tomášek |
| Schválil: | Ing. et Ing. Martin Déneši, PhD.  generálny riaditeľ sekcie  Sekcia informačných technológií verejnej správy  Ministerstvo investícií, regionálneho rozvoja a informatizácie Slovenskej  Republiky |

Obsah

[Zoznam skratiek 3](#_Toc168922535)

[Úvod 5](#_Toc168922536)

[Poskytovanie cloudových služieb OR 6](#_Toc168922537)

[Zmena poskytovania cloudových služieb OR 8](#_Toc168922538)

[Zrušenie poskytovania cloudových služieb OR 9](#_Toc168922539)

# Zoznam skratiek

|  |  |
| --- | --- |
| **BaaS** | Záloha ako služba |
| **CaaS** | Kontajner ako služba |
| **Cloudová služba** | Cloudovou službou ľubovoľný prostriedok alebo zdroj cloud computingu, poskytovaný vzdialeným prístupom na základe podmienok dohodnutých v dohode o poskytovanej úrovni cloudových služieb podľa § 41 písm. c) Vyhlášky Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy |
| **CPU** | Computer Processor Unit |
| **DBaaS** | Databáza ako služba |
| **DevOps** | Prístup k vývoju softvéru a IT prevádzky |
| **DKS** | Elektronický informačný systém správy registratúry podľa Smernice Ministerstva investícií, regionálneho rozvoja a informatizácie Slovenskej republiky č. 22/2021 z 28. decembra 2021 o Registratúrnom poriadku v platnom znení |
| **DKS** | Dokumentačný a kancelársky systém |
| **DMZ** | Demilitarizovaná sieť/zóna |
| **eSKa** | cloudový program MIRRI |
| **Governance** | Je to súbor procesov, pravidiel, politík a postupov, ktoré organizácia zavádza na riadenie a kontrolu |
| **HA** | Vysoká dostupnosť |
| **Help Desk** | Podpora a komunikačný kanál medzi OVM a poskytovateľmi služieb. |
| **HW** | Hardvér |
| **IaaS** | Infraštruktúra ako služba |
| **IaC** | Infraštruktúra ako kód |
| **ISVS** | Informačný systém verejnej správy |
| **KaaS** | Kubernetes ako služba |
| **KSVC** | Katalóg služieb vládneho cloudu |
| **L1, L2, L3** | Úroveň technickej podpory |
| **Materiálne požiadavky** | Predstavujú požadovaný rozsah cloudových služieb pre ISVS (napr. počet VM, veľkosť úložiska, počet vCPU atď.) Materiálne požiadavky sú súčasťou Žiadosti o poskytovanie cloudových služieb. |
| **MetaIS** | Metainformačným systémom verejnej správy informačný systém verejnej správy, prostredníctvom ktorého sa zhromažďujú a sprístupňujú informácie, ktoré bližšie špecifikujú určené kvalitatívne a kvantitatívne charakteristiky určených údajov, a ktorý umožňuje najmä ich vyhľadávanie, katalogizáciu a využívanie |
| **Migračný plán** | Migračný plán je detailný plán, ktorý popisuje kroky a postupy potrebné na presun aplikácií, dát a IT infraštruktúry z jedného prostredia do druhého |
| **MIRRI** **SR** | Ministerstvo investícií, regionálneho rozvoja a informatizácie Slovenskej republiky |
| **Odberateľ** | Osoba, ktorá na základe dohody o poskytovanej úrovni cloudových služieb využíva cloudové služby poskytovateľa cloudových služieb podľa § 41 písm. e) Vyhlášky Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy |
| **OR** | Orgán riadenia podľa zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov |
| **OVM** | Orgány verejnej moci |
| **PaaS** | Platforma ako služba |
| **PAYG** | Cenový model – Pay-as-You-Go |
| **PITZ** | Platforma IT zdrojov |
| **POO** | Plán Obnovy a Odolnosti |
| **Poskytovateľ cloudových služieb** | osoba zodpovedná za správu cloud computingu a poskytovanie cloudových služieb, a to podľa podmienok dohodnutých v dohode o poskytovanej úrovni cloudových služieb podľa § 41 písm. f) Vyhlášky Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy |
| **Prevádzkovateľ cloudových služieb** | Osoba, ktorá na základe zmluvného vzťahu s poskytovateľom cloudových služieb zabezpečuje technické podmienky na prevádzkovanie, prepojenie a prenos cloudových služieb podľa § 41 písm. g) Vyhlášky Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy |
| **RAM** | Read Access Memory |
| **REST** | Internetový protokol |
| **RPO** | Recovery Point Objective – maximálna povolená strata dát |
| **RTO** | Recovery Time Objective – maximálny čas obnovy dát |
| **RV** | Riadiaci výbor |
| **RV eSKa Cloud** | Riadiaci výbor projektu eSKa Cloud |
| **SaaS** | Softvér ako služba |
| **SITVS** | Sekcia informačných technológií verejnej správy |
| **Sizing** | Kapacita a konfigurácia (cloudovej služby) |
| **Security** | Bezpečnosť |
| **SLA** | Dohoda/zmluva o parametroch poskytovania služby |
| **Sprostredkovateľ cloudových služieb** | Osoba, ktorá na základe zmluvného vzťahu s poskytovateľom cloudových služieb prevádzkuje využívanie, výkon a dodávku cloudových služieb podľa § 41 písm. h) Vyhlášky Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy |
| **SW** | Softvér |
| **vCPU** | Virtuálne CPU |
| **VM** | Virtuálny stroj |
| **VS** | Verejná správa |
| **Žiadateľ** | Orgán riadenia, ktorý predkladá žiadosť o poskytovanie cloudových služieb |

# Úvod

Metodické usmernenie MIRRI SR k poskytovaniu cloudových služieb (ďalej len „metodické usmernenie“) vzniklo v súlade so zákonom č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov.

Cieľom metodického usmernenia je popísať postup pre poskytnutie cloudových služieb vládneho cloudu pre OR.

OR podáva žiadosť o poskytovanie cloudových služieb MIRRI SR. Žiadosť podáva OR na MIRRI SR aj v prípade, ak žiada o poskytnutie cloudových služieb poskytovaných v privátnej časti vládneho cloudu.

Žiadosť o poskytovanie cloudových služieb môže podať OR:

1. ministerstvá a ostatné ústredné orgány štátnej správy;
2. Generálna prokuratúra Slovenskej republiky, Najvyšší kontrolný úrad Slovenskej republiky, Úrad pre dohľad nad zdravotnou starostlivosťou, Úrad na ochranu osobných údajov Slovenskej republiky, Úrad pre reguláciu elektronických komunikácií a poštových služieb, Dopravný úrad, Úrad pre reguláciu sieťových odvetví a iný štátny orgán;
3. obce a vyššie územné celky;
4. Kancelária Národnej rady Slovenskej republiky, Kancelária prezidenta Slovenskej republiky, Kancelária Ústavného súdu Slovenskej republiky, Kancelária Najvyššieho súdu Slovenskej republiky, Kancelária Najvyššieho správneho súdu Slovenskej republiky, Kancelária Súdnej rady Slovenskej republiky, Kancelária verejného ochrancu práv, Úrad komisára pre deti, Úrad komisára pre osoby so zdravotným postihnutím, Ústav pamäti národa, Sociálna poisťovňa, zdravotné poisťovne, Tlačová agentúra Slovenskej republiky, Rozhlas a televízia Slovenska, Rada pre vysielanie a retransmisiu;
5. právnická osoba v zriaďovateľskej pôsobnosti alebo zakladateľskej pôsobnosti OR a uvedeného v písmenách a) až d);
6. komora regulovanej profesie a komora, na ktorú je prenesený výkon verejnej moci s povinným členstvom;
7. osoba neuvedená v písmenách a) až f) okrem Národnej banky Slovenska, na ktorú je prenesený výkon verejnej moci alebo ktorá plní úlohy na úseku preneseného výkonu štátnej správy podľa osobitných predpisov;
8. záujmové združenie právnických osôb DataCentrum elektronizácie územnej samosprávy Slovenska, ktorého jedinými členmi sú Ministerstvo financií Slovenskej republiky a Združenie miest a obcí Slovenska.

Žiadosť o poskytovanie cloudových služieb môže podať OR na prevádzkovaný informačný systém alebo na prevádzkovanie realizovaného ISVS.

MIRRI SR vedie evidenciu všetkých žiadostí o poskytovanie/zmenu/zrušenie poskytovania cloudových služieb. Evidencia obsahuje údaje zo žiadosti, údaje o alokovaných cloudových zdrojoch a spôsobe vybavenia žiadosti.

# Poskytovanie cloudových služieb OR

Žiadateľ podáva žiadosť o poskytovanie cloudových služieb písomnou formou v elektronickej podobe prostredníctvom e-mailovej komunikácie na adresu **cloud@mirri.gov.sk**. Vzor žiadosti je zverejnený na webovom sídle MIRRI SR <https://mirri.gov.sk/sekcie/ziadost-pre-poskytnutie-cloudovych-sluzieb/>.

Zamestnanci cloudovej kancelárie SITVS na MIRRI SR skontrolujú formálne náležitosti podanej žiadosti, pričom sú oprávnení v rámci posudzovania žiadosti vyzvať žiadateľa na doplnenie údajov v prípade, ak:

* je žiadosť nesprávne alebo neúplne vyplnená;
* nedokážu dôkladne posúdiť žiadosť na základe predložených skutočností;
* je nevyhnutné overiť/konzultovať relevantnosť predloženej žiadosti;
* údaje uvedené v žiadosti nie sú v súlade s migračným plánom, s projektovou dokumentáciou podľa vyhlášky MIRRI SR č. 401/2023 Z. z. o riadení projektov a zmenových požiadaviek v prevádzke informačných technológií verejnej správy;
* nie je možné dostatočne relevantne posúdiť technické, vecné legislatívne aspekty žiadosti (tzn. či informácie z pohľadu kapacity, konfigurácie, governance security a ďalšie nie sú rozporné).

Žiadateľ podáva doplnenú/aktualizovanú žiadosť na horeuvedenú emailovú adresu. Po zaslaní doplnenej žiadosti alebo skutočností žiadateľom, zodpovední zamestnanci SITVS MIRRI SR žiadosť opätovne posúdia.

Na základe skontrolovanej žiadosti zodpovední zamestnanci SITVS MIRRI SR rozhodnú o postúpení alebo vybavení žiadosti na základe skutočností uvedených v predmetnej žiadosti nasledovne:

1. Postúpenie žiadosti[[1]](#footnote-1))

Vyplnená a podaná žiadosť o poskytovanie cloudových služieb v privátnej časti vládneho cloudu je postúpená zamestnancami SITVS na MIRRI SR na príslušné ministerstvo k vybaveniu (podľa ustanovenia § 24a ods. 7 zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov). Po vybavení žiadosti príslušným ministerstvom, t. j. poskytovateľom cloudových služieb v privátnej časti vládneho cloudu, zamestnanci cloudovej kancelárie na MIRRI SR dostanú od príslušného ministerstva informácie o spôsobe vybavenia žiadosti týkajúce sa pridelenia a špecifikácie rozsahu cloudových služieb minimálne v nasledujúcej podobe:

* Názov služby;
* Počet vCPU;
* Veľkosť RAM;
* GB Storage hodnota vrátane počtu kusov;
* Prostredie (Prod, Test, Dev);
* Stručný popis lokality alebo meno dátového centra;
* MetaIS kód;
* Krátky opis projektu/infraštruktúry, ktorá je nasadená;
* Obrázok popisujúci high-level architektúru.

1. Vybavenie žiadosti

Podaná žiadosť o poskytovanie cloudových služieb na MIRRI SR je následne predbežne posudzovaná. Pracovníci cloudovej kancelárie SITVS na MIRRI SR posúdia bezpečnostné podmienky, materiálne podmienky a vhodnosť technického riešenia v projektovej dokumentácii podľa vyhlášky MIRRI SR č. 401/2023 Z. z. o riadení projektov a zmenových požiadaviek v prevádzke informačných technológií verejnej správy a validujú súlad s podmienkami POO, pokiaľ financovanie cloudových služieb bude realizované prostredníctvom Mechanizmu POO.

Zamestnanci SITVS MIRRI SR rozhodnú na základe posúdenia o predbežnom schválení žiadosti. Na základe tohto rozhodnutia pristúpia ku kalkulácii a alokácii výpočtových zdrojov. Následne pracovník cloudovej kancelárie SITVS na MIRRI SR zašle žiadateľovi informáciu o predbežnom schválení žiadosti a alokovaných zdrojoch prostredníctvom e-mailovej komunikácie. Ak výsledná kalkulácia a alokácia nespĺňa predstavy žiadateľa, žiadateľ je oprávnený odmietnuť alokované výpočtové zdroje. Žiadateľ musí uviesť vecné odmietnutie podložené s riadnym odôvodnením. Žiadateľ zašle vyjadrenie k predbežnému schváleniu a alokovaní zdrojov prostredníctvom e-mailovej komunikácie. Po súhlasnom stanovisku žiadateľa, zamestnanci cloudovej kancelárie SITVS na MIRRI SR pripravia návrh zmluvy o sprostredkovaní cloudových služieb pre OR a zašlú ju žiadateľovi. V prípade potreby má žiadateľ možnosť pripomienkovať predmetný návrh SLA a dohodnúť sa so zodpovedným zamestnancom MIRRI SR na úprave. Schválenú SLA zmluvu podpisuje najskôr štatutárny orgán žiadateľa. Následne podpísanú SLA zmluvu zasiela žiadateľ v listinnej podobe zodpovednému zamestnancovi SITVS MIRRI SR na ďalšie spracovanie t. j. zabezpečenie autorizácie SLA zmluvy štatutárnym orgánom MIRRI SR. Zároveň s prípravou zmluvnej dokumentácie žiadateľ za súčinnosti zodpovedných zamestnancov SITVS MIRRI SR začína budovať cloudové prostredie. Následne zodpovední zamestnanci SITVS MIRRI SR kontrolujú a monitorujú využívanie cloudových služieb z pohľadu nákladovosti a efektívnosti. Prehľad o využívaní cloudových služieb má k dispozícií aj žiadateľ prostredníctvom portálu, do ktorého má udelený prístup. MIRRI SR predbežne rozhodne o podanej žiadosti do 30 kalendárnych dní od prijatia žiadosti. Celá dokumentácia je evidovaná v internej evidencii žiadostí, ktorú zodpovední zamestnanci SITVS MIRRI SR udržiavajú aktuálnu. V súčasnosti MIRRI SR eviduje dokumenty v DKS. RV eSKa Cloud je informovaný o schválených žiadostiach a samotnom kontrahovaní žiadateľov priebežne na zasadnutiach RV eSKa Cloud.

# Zmena poskytovania cloudových služieb OR

OR podáva žiadosť o zmenu poskytovania cloudových služieb písomnou formou v elektronickej podobe prostredníctvom e-mailovej komunikácie na e-mailovú adresu cloud@mirri.gov.sk. Vzor žiadosti je zverejnený na webovom sídle MIRRI SR.

* Žiadosť môže podať žiadateľ, ktorý už využíva cloudové služby niektorého z vládnych cloudov. Žiadateľ podáva žiadosť o zmenu ak je potrebné rozšíriť alokácie zdrojov alebo zmeniť rozsah poskytovaných služieb v prípade ak:je žiadosť nesprávne alebo neúplne vyplnená
* nedokážu dôkladne posúdiť žiadosť na základe predložených skutočností;
* je nevyhnutné overiť/konzultovať relevantnosť predloženej žiadosti;
* údaje uvedené v žiadosti nie sú v súlade s migračným plánom, štúdiou uskutočniteľnosti alebo projektovým zámerom;
* nie je možné dostatočne relevantne posúdiť technické, vecné legislatívne aspekty žiadosti (tzn. či informácie z pohľadu sizingu, governance security a ďalšie nie sú rozporné).

Žiadateľ podáva doplnenú/aktualizovanú žiadosť na e-mailovú adresu cloud@mirri.gov.sk. Po zaslaní doplnenej žiadosti alebo skutočností žiadateľom zodpovední zamestnanci SITVS MIRRI SR žiadosť znova posúdia.

Na základe doručenej žiadosti zodpovední zamestnanci SITVS MIRRI SR rozhodnú o postúpení alebo vybavení žiadosti na základe skutočností uvedených v predmetnej žiadosti nasledovne:

1. Postúpenie žiadosti[[2]](#footnote-2))

Správne podaná žiadosť o poskytovanie cloudových služieb v privátnej časti vládneho cloudu je postúpená zodpovednými zamestnancami SITVS MIRRI SR na príslušné ministerstvo k vybaveniu (podľa ustanovenia § 24a ods. 7 zákona č. 95/2019 o informačných technológiách vo verejnej správe a o zmene a doplnení niektorých zákonov). Po vybavení žiadosti príslušným ministerstvom, t. j. poskytovateľom cloudových služieb v privátnej časti vládneho cloudu, zodpovední zamestnanci SITVS MIRRI SR dostanú od príslušného ministerstva informácie o spôsobe vybavenia žiadosti týkajúce sa pridelenia a špecifikácie rozsahu cloudových služieb minimálne v nasledujúcej podobe:

* Názov služby;
* Compute hodnota;
* RAM hodnota;
* GB Storage hodnota vrátane počtu kusov;
* Prostredie (Prod, Test, Dev);
* Stručný popis lokality alebo meno dátového centra;
* MetaIS kód;
* Krátky opis projektu/infraštruktúry, ktorá je nasadená;
* Obrázok popisujúci high-level architektúru.

1. Vybavenie žiadosti

Správne podaná žiadosť o poskytovanie cloudových služieb prevádzkovaných/poskytovaných MIRRI SR je následne predbežne posudzovaná. Zodpovední zamestnanci SITVS MIRRI SR posúdia bezpečnostné, materiálne podmienky a vhodnosť technického riešenia v projektovej dokumentácii podľa vyhlášky MIRRI SR č. 401/2023 Z. z. o riadení projektov a zmenových požiadaviek v prevádzke informačných technológií verejnej správy a validujú súlad s podmienkami POO, pokiaľ financovanie cloudových služieb bude realizované prostredníctvom Mechanizmu POO.

Zodpovední zamestnanci SITVS MIRRI SR rozhodnú o predbežnom schválení žiadosti. MIRRI SR predbežne rozhodne o podanej žiadosti do 30 kalendárnych dní od podania žiadosti. Na základe tohto rozhodnutia pristúpia zamestnanci SITVS MIRRI SR ku kalkulácii a alokácii výpočtových zdrojov. Následne zodpovedný zamestnanec SITVS MIRRI SR zašle žiadateľovi informáciu o predbežnom schválení žiadosti a alokovaných zdrojoch prostredníctvom e-mailovej komunikácie. Ak výsledná kalkulácia a alokácia nespĺňa predstavy žiadateľa, žiadateľ je oprávnený odmietnuť alokované výpočtové zdroje. Žiadateľ zašle vyjadrenie k predbežnému schváleniu a alokovaní zdrojov prostredníctvom e-mailovej komunikácie. Po súhlasnom stanovisku žiadateľa, zodpovední zamestnanci SITVS MIRRI SR pripravia dodatok k existujúcej SLA zmluve resp. zmluve o sprostredkovaní cloudových služieb pre OR a zašlú predmetný dodatok žiadateľovi na pripomienky. V prípade potreby má žiadateľ možnosť pripomienkovať predmetný návrh dodatku a dohodnúť sa so zodpovedným zamestnancom SITVS MIRRI SR na úprave. Schválený návrh dodatku k existujúcej SLA zmluve podpisuje najskôr štatutárny orgán žiadateľa. Následne podpísaný dodatok k existujúcej SLA zmluve zasiela žiadateľ listinne alebo elektronicky zodpovednému zamestnancovi SITVS MIRRI SR na ďalšie spracovanie t. j. zabezpečenie autorizácie dodatku k existujúcej SLA zmluve štatutárnym organom MIRRI SR. Zároveň s prípravou zmluvnej dokumentácie žiadateľ za súčinnosti zamestnancov SITVS MIRRI SR začína budovať cloudové prostredie. Následne zodpovední zamestnanci SITVS MIRRI SR kontrolujú a monitorujú využívanie cloudových služieb z pohľadu nákladovosti a efektívnosti. Prehľad o využívaní cloudových služieb má k dispozícií aj žiadateľ prostredníctvom portálu, do ktorého má udelený prístup. Celá dokumentácia je evidovaná v internej evidencii žiadostí, ktorú zodpovední zamestnanci SITVS MIRRI SR udržiavajú aktuálnu. V súčasnosti MIRRI SR eviduje dokumenty v DKS, MetaIS a v PITZ portáli.. RV eSKa Cloud je informovaný o schválených žiadostiach o zmenu a novom kontrahovaní žiadateľov priebežne na zasadnutiach RV eSKa Cloud.

# Zrušenie poskytovania cloudových služieb OR

Zrušenie poskytovania cloudových služieb OR je možné ako celok od poskytovateľa cloudových služieb (nie je možné partikulárne zrušenie cloudových služieb).

V rámci zrušenia poskytovaných cloudových služieb OR postupuje podľa príslušných ustanovení zmluvy o sprostredkovaní cloudových služieb pre OR.

Prílohy:

1. Príloha č.1 - Žiadosť o poskytovanie cloudových služieb vládneho cloudu (v súlade so zákonom č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov vrátane súvisiacich príloh)
2. Príloha č.2 - Žiadosť o zmenu poskytovaných cloudových služieb vládneho cloudu (v súlade so zákonom č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov vrátane súvisiacich príloh)
3. Príloha č.3 - Zmluva o sprostredkovaní cloudových služieb

1. ) V prípade, ak žiadateľ zašle žiadosť o poskytovanie cloudových služieb priamo príslušnému ministerstvu t. j. poskytovateľovi cloudových služieb v privátnej časti vládneho cloudu, tento žiadosť odmietne s usmernením pre žiadateľa, komu správne podať žiadosť. [↑](#footnote-ref-1)
2. ) V prípade, ak žiadateľ zašle žiadosť o poskytovanie cloudových služieb priamo príslušnému ministerstvu t. j. poskytovateľovi cloudových služieb v privátnej časti vládneho cloudu, tento žiadosť odmietne s usmernením pre žiadateľa, komu správne podať žiadosť. [↑](#footnote-ref-2)